Folketingets udvalg

Folketingets udvalg er en række arbejdsgrupper, som Folketinget opretter og udpeger folketingsmedlemmer til at deltage i. Et udvalgs vigtigste opgave at behandle de lov- og beslutningsforslag, der henvises til behandling i udvalget, men herudover følger udvalget med i udviklingen inden for sit sagsområde, f.eks. ved at stille spørgsmål til en minister. Ministeren kan svare skriftligt eller mundtligt (ministeren kommer i såkaldt samråd med udvalget). Desuden kan et udvalg  modtage henvendelser (deputationer) fra organisationer og andre. 

Der er to forskellige udvalgstyper: stående udvalg, dvs. faste udvalg, og særlige udvalg. 

Folketinget har nedsat 30 stående udvalg, hvis sagsområder i vidt omfang svarer til ministeriernes ressortområder. Udvalgenes sagsområder besluttes af Udvalget for Forretningsordenen.

Særlige udvalg, der også kaldes ad hoc udvalg, nedsættes til at tage sig af enkelte sager eller særlige emner.

De fleste udvalg har 17 medlemmer, og udpegning af medlemmerne sker ved valg i Folketinget efter reglerne for forholdstalsvalg. Da partigrupperne ofte slutter sig sammen i valggrupper, afspejler et udvalgs sammensætning ikke nødvendigvis helt sammensætningen i Folketingssalen. 

For medlemmerne af de fleste stående udvalg er der normalt udpeget et antal stedfortrædere. Disse skal være medlemmer af Folketinget og har ret til at deltage i udvalgsmøderne, men uden stemmeret og uden ret til at komme med udtalelser i udvalgets betænkninger.

Udvalgene vælger en udvalgsformand, og til hjælp for arbejdet tilknyttes ligeledes en udvalgssekretær, som ikke er et folketingsmedlem, men normalt en embedsmand med juridisk eller nationaløkonomisk uddannelse. Udvalgssekretæren fører protokol over udvalgets arbejde.

Folketingets stående udvalg
I henhold til Folketingets forretningsorden er de 27 stående udvalg (per august 2021) følgende:
Beskæftigelsesudvalget (BEU)
Børne- og Undervisningsudvalget (BUU)     
Epidemiudvalget (EPI)
Erhvervsudvalget (ERU) 
Europaudvalget (EUU) 
Finansudvalget (FIU) 
Forsvarsudvalget (FOU) 
Færøudvalget (FÆU)
Grønlandsudvalget (GRU)
Indenrigs- og Boligudvalget (BOU)
Indfødsretsudvalget (IFU) 
Kirkeudvalget (KIU) 
Klima-, Energi- og Forsyningsudvalget (KEF)
Kulturudvalget (KUU) 
Ligestillingsudvalget (LIU)
Miljø- og Fødevareudvalget (MOF)
Retsudvalget (REU)
Skatteudvalget (SAU) 
Social- og Ældreudvalget (SOU) 
Sundhedsudvalget (SUU) 
Transportudvalget (TRU) 
Uddannelses- og Forskningsudvalget (UFO)
Udenrigsudvalget (URU) 
Udlændinge- og Integrationsudvalget (UUI) 
Udvalget for Forretningsordenen (UFO) 
Udvalget for Landdistrikter og Øer (ULØ) 
Udvalget til Valgs Prøvelse (UVP)

Tidligere udvalg
 Arbejdsmarkedsudvalget (før 16. september 2011)
 By- og Boligudvalget
Det Energipolitiske Udvalg
Det Politisk-Økonomiske Udvalg
Energi-, Forsynings- og Klimaudvalget
Folketingets Økontaktudvalg
Klima-, Energi- og Bygningsudvalget
Kommunaludvalget
Miljø- og Planlægningsudvalget
Miljøudvalget
Uddannelsesudvalget
Udvalget for Forskning, Innovation og Videregående Uddannelser
Udvalget for Fødevarer, Landbrug og Fiskeri
Udvalget for Videnskab og Teknologi
Undervisningsudvalget

Andre udvalg
Foruden de stående udvalg er der en række udvalg, der eksempelvis behandler aktuelle problemstillinger. Herunder er listet nuværende og tidligere øvrige udvalg.
21-mands-udvalget vedrørende Færøerne
Det Udenrigspolitiske Nævn
Epidemiudvalget
Europaudvalget, Underudvalg
Granskningsudvalget
Folketingets Økontaktudvalg
Folketingets Udvalg vedrørende Efterretningstjenesterne
Sydslesvigudvalget (tidligere også kaldet Udvalget vedrørende Danske Kulturelle Anliggender i Sydslesvig og Seksmandsudvalget)
Udvalget vedrørende Færøske Forhold
Udvalget vedrørende Det Etiske Råd
Udvalget vedrørende Efterretningstjenesterne
Udvalget vedrørende Grønlandske Forhold
Underudvalget under Udvalget for Forretningsorden
Udvalget til Prøvelse af Valgene
§71-tilsynet

Se også 
 Folketinget
 Folketingets kommissioner

Referencer

Eksterne links 
 Folketingets udvalg, nævn og kommissioner 

Udvalg, Folketingets